Суита,  соната, концерт и фуга                                                        д-р Татјана  Ивановска

БАРОКНИ МУЗИЧКИ ФОРМИ
Да се потсетиме:
	Музичкиот период кој што траел од крајот на XVI век до средината на XVIII век (1580-1730 или 1600-1750)[footnoteRef:1] е познат како барок. Тоа е времето на големите композитори чие творештво и ден денес е актуелно, како во музичкото образовани на сите нивоа, така и на концертните подиуми ширум светот: Клаудио Монтеверди, Жан Батист Лили, Арканџело Корели, Алесандро Скарлати, Франсоа Купрен, Томазо Албинони, Антонио Вивалди, Жан Филип Рамо, Јохан Себастијан Бах, Доменико Скарлати, Георг Фридрих Хендл, Џузепе Тартини итн. Главна карактеристика на барокната музика е подем на   инструменталната полифонија што директно влијаело на „никнување“  нови музички форми. [1:  Според различни автори] 

	Најзначајни музички форми во овој период се:
а) вокално-инструментални: опера[footnoteRef:2], ораториум[footnoteRef:3], пасија[footnoteRef:4], кантата[footnoteRef:5] [2:  https://www.youtube.com/watch?v=tyAKyGj5WLA]  [3:  https://www.youtube.com/watch?v=Ml9mBZIhil4]  [4:  https://www.youtube.com/watch?v=P21qlB0K-Bs]  [5:  https://www.youtube.com/watch?v=f4ZU4PlXqu4
] 

б)инструментални: соната, суита (свита), кончерто гросо, соло концерт, инвенција, прелудиум и фуга.
	Ние ќе се фокусираме на четири барокни музички форми: суита, соната, концерт и фуга.

СУИТА
	Суита е барокна инструментална (оркестарска или солистичка) музичка форма која се состои од повеќе (три и повеќе  различни стилизирани танци контрасно наредени - секој танц претставува по еден став. Најчести танци се: алеманда (германки), куранта (француски), сарабанда (шпански), жига (англиски),  павана (шпански), гавота (француски), менует (француски) итн. Во суитата не секогаш сите ставови се танци. Можат да бидат и некои поедноставни форми (бадинерија, капричо, бурлеска и др.). Ставовите од суитата (танци) најчесто имаат дводелна форма. 
	Низ вековите (класицизам, романтизам и современата музика) оваа музичка форма претрпела промени.  На пример, во романтизмот ставовите не се танци туку имаат програмски наслови. 
	Позначајни барокни автори на суити се Франсоа Купрен, Жан Филип Рамо, Јохан Себастијан Бах, Георг Фридрих Хендл и Георг Филип Телеман.
	Баховите суити најчесто имаат по 6-7 става, додека пак Хендловите се подолги (и по 20 става).
	Музички примери:
1. Ј.С. Бах- Англиска суита бр. 2 
https://www.youtube.com/watch?v=5PC0FrLlO5E
2. Ј.С: Бах- Суита за оркестар во D-dur (Air)  ЗА МУЗИЧКО МЕМОРИРАЊЕ
https://www.youtube.com/watch?v=JbvfHdzgA6Q
3. Ј.С. Бах- Француски суити
https://www.youtube.com/watch?v=0sDleZkIK-w
4. Ј. С. Бах- Бадинерија од Суита бр. 2 во h-moll ЗА МУЗИЧКО МЕМОРИРАЊЕ
https://www.youtube.com/watch?v=9aFUuHIdV1o
5. Г.Ф.Хендл – Музика на вода (Hornpipe& Menuet) ЗА МУЗИЧКО МЕМОРИРАЊЕ
https://www.youtube.com/watch?v=6fa2wZEsRWM
6. Г. Ф. Хендл – Алеманда од Суита во D-dur
https://www.youtube.com/watch?v=jgBd7mwoRi8
7. Ж. Ф. Рамо- Суита за оркестар
https://www.youtube.com/watch?v=EnC9bVczc0E
8. В. А. Моцат – Суита во C-dur (класицизам)
https://www.youtube.com/watch?v=GV7I3-dDDNk
9. Ж. Бизе- Суита „Кармен“ 1-2 (романтизам)  ЗА МУЗИЧКО МЕМОРИРАЊЕ
https://www.youtube.com/watch?v=ez059nk2TTw
10. К. Дебиси „Бергамска суита“ (импресионизам)
https://www.youtube.com/watch?v=dBVLdqSK2Ns

БАРОКНА СОНАТА
	Во времето на барокот постојат два вида на сонати: камерна соната (sonata da camera) и црковна соната (sonata dа chiesa). 
	Камерната соната е во форма на суита за виолина во придружба на континуо (чембало или оргули). Името го добила по тоа што се  изведува за помал круг  на слушатели (la camera - соба). Дури во XIX век камерната соната добива концертен карактер и се пишува за јавна изведувања. Во барокот е често името трио-соната. Тоа се однесува на сите композиции напишани за три инструменти (најчесто две виолини и континуо), но постојат и други комбинации. Црковната соната го добила името по местото каде прво е изведувана. По правило таа има 4,  поретко 5 става (брзо-бавно-брзо-бавно). Еден од најистакнатите автори на овие видови соната е италијанскиот композитор Арканџело Корели 16-1653-1713).
	Скарлатиевата сонатна форма е композиција во еден став чија форма го  најавува идниот I став од класичната соната (сонатен алегро). Таа се базира на две теми кои тонално контрастираат, а ги има и другите елементи карактеристични за сонатното алегро. Наменета е за чембало. Доменико Скарлати (1685-1757) во овој вид на соната  (компонирал повеќе од 500) изградил особен, автохтон израз. 
	Музички примери:
1. А. Корели- Камерна соната во  G-dur,  оп.4 бр.10
https://www.youtube.com/watch?v=y5PiOgTzk-k
2. А. Корели- Трио соната во d-moll оп.3, бр.5
https://www.youtube.com/watch?v=7qHwNja0qX0
3. А. Корели- Црковна соната оп.3 бр.2
https://www.youtube.com/watch?v=ozEfJugPMe4
4. Џ. Тартини- Соната во g-moll (Ѓаволски трилер[footnoteRef:6]) ЗА МЕМОРИРАЊЕ [6:  https://en.wikipedia.org/wiki/Violin_Sonata_in_G_minor_(Tartini)] 

https://www.youtube.com/watch?v=pLqUACHYwfU (3:00-6:04)
5. Доменико Скарлати- Соната во E-dur ЗА МУЗИЧКО МЕМОРИРАЊЕ
https://www.youtube.com/watch?v=p5GVMc5oCiE

КОНЦЕРТ
	Под терминот „концерт“ можеме да подразбереме два музички „феномени“: 
· музичка манифестација која не мора да је поврзана со уметничката музика   
· музичка форма
	Ние ќе се фокусираме на  концертот како инструментална музичката форма компонирана за оркестар и еден или повеќе солисти, поточно ќе го проучиме барокниот соло концерт кој всушност претставува база за класичниот инструментален концерт.  
	Првите солистички концерти настанале во XVII век во Италија, но им претходeле други, поедноставни форми: кончерто гросо (concerto grosso-голем концерт) и кончерто рипиено (concerto ripieno). 
	Кончерто гросо е најстара форма на барокниот инструментален концерт. Настанал 1670 год. во северна Италија. Копониран е за помала група на солистички инструменти (concertino или  soli ) и оркестарот (tutti или ripieno) кои свираат наизменично и заедно. Во кончертиното најчесто имало 2-4 солисти (две виолини, но можеле да бидат и флејти и обои). За италијанските автори е типичен трио- две виолини и виолончело. Оваа музичка форма има три става (првиот и третиот се брзи, а вториот бавен).
	Најзначајни автори на кончерта гроса се  Алесандро Страдела[footnoteRef:7], Арканџело Корели[footnoteRef:8] (прв го спомнува името кончерто гросо), Антонио Вивалди[footnoteRef:9], Ј. С. Бах и Г. Ф. Хендл[footnoteRef:10] (рипиено го проширил со дувачки инструменти). [7:  https://www.youtube.com/watch?v=kfoRvo7ioQY]  [8:  https://www.youtube.com/watch?v=obLNq_HQ6SU]  [9:  https://www.youtube.com/watch?v=jFMyHO8EtLo]  [10:  https://www.youtube.com/watch?v=DUDhxZKUvEg] 

	Кончерто рипиено[footnoteRef:11] кој што настанал малку подоцна немал солисти, но имал континуо. Како и кај сонатата разликуваме concerto da camera кој имал 3 става со претежно хомофона[footnoteRef:12] градба и concerto da chiesa воглавно со 4 става (бавен-брз-бавен-брз) и со полифона[footnoteRef:13] градба. Кончерто рипиено е познат и како concerto a quattro. Најистакнатиот автор на овој вид концерт е Џузепе Торели[footnoteRef:14]. [11:  https://www.youtube.com/watch?v=Un54GvhFpw0]  [12:  Хомофонија е повеќегласие каде главната мелодија се е во еден глас, додека сите други гласови имаат улога на хармонска придружба.]  [13:  Полифонија е повеќегласие каде нема водечки глас- сите гласови имаат свој тек, но се во хармонија.]  [14:  https://www.youtube.com/watch?v=cD1zQjUEAUs] 

	Концерт  за соло инструмент и оркестар на некој начин произлегол од кончерто гросо. По 1710 год. тој е најактуелна инструментална музичка форма.  Се издвојува водечкиот инструмент, додека  оркестарот има придружна улога. Со тоа, солистот добива виртуозни делници за свирење, поради што треба да има извонредна техника на свирење. Виртуозноста била овозможена и со изработка и усовршување на виолината и други гудачки инструменти од големите мајстори Амати, Страдивари, Гуарнери итн. Покрај гудачките, чести солистички инструменти биле и флејта/обоа. Најстари познати соло концерти ги компонирал Џузепе Торели (1658-1709)[footnoteRef:15]. Најпознатиот автор на овој вид на концерт е Антонио Вивалди (350 соло концерти).  [15:  http://www.classical.net/music/comp.lst/torelli.php] 

	Концерт како музичка форма бил предизвик за голем број на композитори од следните генерации (класичари, романтичари и современи), за што подоцна ќе стане збор. 
	Примери за музичко меморирање (препознавање):
1. Ј. С. Бах- Бранденбуршки концерт бр.5
https://www.youtube.com/watch?v=_V7oujd9djk
2. А. Вивалди- „Четири годишни времиња“ („Пролет“)
https://www.youtube.com/watch?v=e3nSvIiBNFo

ФУГА
	Фуга (lat. fugare- ловење или  ili fugere- бегање) најсложена полифона (повеќегласна) музичка форма од барокот градена врз база на имитација[footnoteRef:16]. Составена е од  три дела: [16:  Мелодијата од првиот глас (првата делница) се имитираат во втор, трет или четвртиот глас итн. Техниката на компонирање се нарекува инструментален контрапункт.] 

1. Експозиција
2. Развоен дел
3. Завршен дел
	Во експозицијата  темата (dux)[footnoteRef:17] се изложува толку пати колку гласови има (се имитира од глас во глас), потоа следи мал меѓустав со кој се модулира во најблизок тоналитет по квинтното тркало нагоре или паралелен мол. Со тоа започнува развојниот дел во кој темата се јавува во повеќе тоналитети (скали). Во завршниот дел темата повторно се јавува во сите гласови во основниот (првиот) тоналитет. Често пред да заврши во еден глас таа се појавува во следниот (тоа се нарекува стрета што значи збиен). [17:  Subject] 

	Во XVII век се разликувале два вида на фуга:
· Fuga canonica (канон)
· Fuga episodica
	Постојат посложени фуги (двојни, тројни, четворни фуги) во кои има по 2-4  теми. 
	Најголем мајстор на фугата е Ј. С. Бах. Во неговата збирката  „Добро темперирано пијано“ (2 книги: I книга  1720-1722 и II книга 1744 год.) можат да се најдат фуги во сите познати скали (пред секоја фуга има по еден прeлудиум како вовед ).  Несомнено, изработени се со математичка перфекција!
	Со оглед на тоа дека горниот текст можеби ви е апстрактен, неопходно е со фугата да се запознаете преку нејзиното внимателно слушање.  
	Примери за слушање и музичко меморирање:
1. Ј.С. Бах- Фуга во c-moll (тригласна)
https://www.youtube.com/watch?v=FRirqB369sM (со црвено е означено секое појавување на  темата- subject)
https://www.youtube.com/watch?v=xcaymog9jyA
 Сега истата фуга да је слушнеме заедно со нејзиниот прелудиум:
https://www.youtube.com/watch?v=HB8-w5CvMls

Прелудиум и фуга изведено на  чембало (барокни инструмент).
https://www.youtube.com/watch?v=gYw7UgO2usI  (1:48 фуга)

2. Ј. С. Бах- Фуга во D-dur (четворогласна)
https://www.youtube.com/watch?v=8yfHY22Ew1c
(со црвено е означено секое појавување на  темата- subject)

https://www.youtube.com/watch?v=ZG4SKgCpppE
(види од втората минута- предавање)

	Денес, во XXI век, фугата се изучува на сите Факултети за музичка уметност низ целиот свет- не само како задолжителен  материјал за испит по  пијано, туку и како техника на компонирање и законитост во музичката форма. Сите пијанисти фугите на Бах ги имаат во својот репертоар.  По примерот на Бах, фугите ги компонирале и композиторите од помладите генерации: Менделсон[footnoteRef:18], Бизе[footnoteRef:19], Шостакович[footnoteRef:20] итн.  [18:  https://www.youtube.com/watch?v=Qyy3BS13Svw]  [19:  https://www.youtube.com/watch?v=Xko2_IRhnS4]  [20:  https://www.youtube.com/watch?v=HROLpoc_w8A
] 

